XO สดใส ‘ยอดขายพุ่ง’
XO มีประเด็นสำคัญที่น่าสนใจ ดูจากข้อมูลบทวิเคราะห์ที่ประเมินไว้อย่างเช่น บริษัทมียอดขายไตรมาส 2/64 มากถึง 400 ล้านบาท
XO มีประเด็นสำคัญที่น่าสนใจ ดูจากข้อมูลบทวิเคราะห์ที่ประเมินไว้อย่างเช่น บริษัทมียอดขายไตรมาส 2/64 มากถึง 400 ล้านบาท
24 ก.ค. 2564

คุณค่าบริษัท
บริษัท เอ็กโซติค ฟู้ด จำกัด (มหาชน) หรือ XO มีประเด็นสำคัญที่น่าสนใจ ดูจากข้อมูลบทวิเคราะห์ของ บล.เคทีบีเอสที ประเมินไว้อย่างเช่น บริษัทมียอดขายไตรมาส 2/2564 มากถึง 400 ล้านบาท คิดเป็น 89% ของงานในมือ (Backlog) ที่ 450 ล้านบาท ซึ่งเป็นยอดขายสูงสุดรายไตรมาสที่บริษัทเคยทำได้ และมีอัตราการใช้แตะ 80% เพิ่มขึ้นจากไตรมาส 1/2564 อยู่ที่ 70% ปัจจุบันจ่ายค่าธรรมเนียมรายการไปประมาณ 50% จากงบที่ตั้งไว้ 10-15 ล้านบาท
ต่อมายอดขายไตรมาส 3/2564 ยังอยู่ในแนวโน้มที่ดี ปัจจุบันมียอดขายถึงช่วงปลายเดือน ส.ค. 2564 ราว 300-350 ล้านบาท นอกจากนี้ผลิตภัณฑ์กัญชงคาดมียอดขายที่จะเข้ามาในช่วงปลายไตรมาส 3/2564 ราวอีก 3 ล้านบาท ซึ่งบริษัทได้เห็นถึงอุปสงค์ของผลิตภัณฑ์กัญชงสูงกว่าเท่าตัวเมื่อเทียบกับ ยอดขายเวลาออกผลิตภัณฑ์ใหม่
พร้อมกับมีแผนการขยายไลน์การผลิตเพิ่มเติม 1 ไลน์ คาดใช้เงินราว 100 ล้านบาท และจะสามารถเริ่มเปิดไลน์การผลิตได้ในช่วงปลายไตรมาส 2/2565 ซึ่งจะช่วยเพิ่มยอดขายได้ราว 600-700 ล้านบาทต่อปี
ทั้งนี้ ประเมินกำไรไตรมาส 2/2564 อยู่ที่ 132 ล้านบาท เพิ่มขึ้น 44% จากงวดเดียวกันของปีก่อน และเพิ่มขึ้น 26% จากไตรมาสก่อน ขณะที่มีรายได้รวมไตรมาส 2/2564 อยู่ที่ 420 ล้านบาท เพิ่มขึ้น 24% จากงวดเดียวกันของปีก่อน และเพิ่มขึ้น 19% จากไตรมาสก่อน และคาดอัตรากำไรขั้นต้นสามารถทำได้ใกล้เคียงไตรมาส 1/2564 ที่ 45% (ไตรมาส 1/2564 ที่ 45.5%, และไตรมาส 2/2563 ที่ 41.8%) เป็นผลจากการ lock ราคาต้นทุนไว้ทั้งปี ทั้งนี้เชื่อว่าบริษัทจะสามารถแก้ปัญหาเรื่องการขนส่งได้ (เรือและตู้คอนเทนเนอร์)
นอกจากนี้ ยังคงกำไรสุทธิปี 2564 อยู่ที่ 484 ล้านบาท เพิ่มขึ้น 52% จากงวดเดียวกันของปีก่อน โดยประเมินว่ารายได้กลุ่มซอสปี 2564 จะโตเพิ่มขึ้น 30% จากงวดเดียวกันของปีก่อน และยังคงสมมติฐาน gross profit margin ปี 2564 ที่ 45% จากต้นทุนการผลิตที่มีการ lock ต้นทุนบางส่วนต่อเนื่องไปถึงปี 2565
อีกทั้งยอดขายที่มาจากกลยุทธ์ใหม่อย่าง listing fee เริ่มเห็นยอดขายเข้ามาตั้งแต่ไตรมาส 1/2564 ซึ่งเร็วกว่าที่คาดไว้ที่ไตรมาส 3/2564 และประมาณการกำไรยังมี upside จากผลิตภัณฑ์กัญชง ปัจจุบันยังรอความชัดเจนทางกฎหมายจากสำนักงานคณะกรรมการอาหารและยา (อย.)
ท้ายสุดแล้วความต้องการผลิตภัณฑ์ซอสปรุงรสยังสามารถขยายตัวได้ต่อเนื่องไปถึงปี 2565 จากกลยุทธ์ใหม่ รวมถึงบริษัทได้ทำการ lock ราคาต้นทุนไปจนถึงปี 2565 เรียบร้อยแล้ว และอัตรากำไรขั้นต้นจะยังสามารถ อยู่ในระดับสูง และทำให้ EPS CAGR (2563-2565) ขยายตัวต่อเนื่องที่ 31.4% สูงกว่าค่าเฉลี่ยในอดีตที่ 24%
โดยประเมินราคาเป้าหมาย XO ที่ราคา 26.00 บาท แนะนำ “ซื้อ”
…
ผู้ถือหุ้นรายใหญ่
รายชื่อกรรมการ